Enar Jääger

Enar Jääger (sündinud 18. novembril 1984 Kohilas) on endine eesti jalgpallur (kaitsja).

 Klubikarjäär 
Jääger sai jalgpalliristsed FC Flora Kehtna jalgpallikoolis. Tema esimeseks treeneriks oli Viktor Mets.

Aalesunds FK
2007. aastal sõlmis Jääger lepingu Norra kõrgliigas (Tippeligaen) mänginud Aalesunds FK-ga, kelle rivistuses mängis kahe ja poole hooaja jooksul 58 liigakohtumises ja lõi ühe värava. Leping aegus 2009 juuni lõpus.Norrast lahkunud Jääger otsib uut klubi Sportnet.ee, 3. juuli 2009

Ascoli Calcio 1898
Eesti ajakirjandus teatas juulis 2009, et Itaalia teise liiga klubi Ascoli on teinud Jäägrile pakkumiseJääger Itaaliasse, Oper Hiina, Novikov Inglismaale? Õhtuleht, 11. juuli 2009 ning pooled sõlmisid samal kuul kolmeaastase töölepingu.Enar Jääger sõlmis lepingu Itaalia teise liiga klubiga Ohtuleht.ee, 19. juuli 2009 Jääger pääses hooaja esimesel poolel väljakule vaid viies liigamängus ja leping otsustati lõpetada 2010. aasta jaanuaris.Jääger lõpetas Ascoliga lepingu Soccernet.ee, 31. jaanuar 2010

Naasmine Ålesundi
2010. aasta märtsis sõlmis Jääger pärast katseid New York Red Bullsi juures kaheaastase lepingu oma endise tööandja Aalesunds FK-ga.Red Bullsi pakkumise jätnud Jääger naasis Aalesundi Postimees.ee, 5. märts 2010

Lierse S.K.
Olles vahepeal pool aastat koduklubita, sõlmis ta juulis 2013 lepingu Belgia kõrgliiga klubiga Lierse S.K..Enar Jääger mängib järgmisest hooajast Belgia kõrgliigas! Delfi Sport, 15. juuli 2013

Koondisekarjäär
Eesti koondises on ta pidanud 121 kohtumist. Oma koondisedebüüdi tegi Jääger 12. oktoobril 2002 sõpruskohtumises Uus-Meremaaga. 69. minutil vahetas ta välja Marko Kristali. Mäng võideti 3:2. Mängupäeval oli Jääger 17-aastane. EM 2012 valikturniiril oli Jääger Eesti koondise ainuke mängija, kes osales kõigis 12 mängus 90 minutit. Enar Jääger pidas oma lahkumismängu 2022. aasta suvel Soome legendide vastu, kohtumine lõppes soomlaste 0:1 võiduga.

 Saavutused 
Meeskondlikud
  Meistriliiga
 Eesti meister 2003

Isiklikku
Tema vend Enver Jääger on endine jalgpallur.

 Vaata ka 
 Eesti jalgpallikoondislaste loend

Viited

 Välislingid 



Kategooria:Eesti jalgpallurid
Kategooria:Eesti jalgpallikoondislased
Kategooria:Tallinna FC Flora jalgpallurid
Kategooria:Meistriliiga mängijad
Kategooria:Eesti jalgpallurid välismaal
Kategooria:Sündinud 1984